**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 172**

**din 18 decembrie 2024**

**pentru modificarea și completarea Regulamentului de organizare, exploatare și atribuire a locurilor de parcare în parcările de domiciliu din Municipiul Câmpulung Moldovenesc, aprobat prin** **Hotărârea Consiliului Local al Municipiului Câmpulung Moldovenesc nr. 164 din 28.11.2017**

Consiliul local al municipiului Câmpulung Moldovenesc, întrunit în şedinţa ordinarǎ din data de 18 decembrie 2024;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 39982 din 10.12.2024;

 -Raportul Direcției tehnice și urbanism din cadrul primăriei municipiului Câmpulung Moldovenesc, înregistrat la nr. 39983 din 10.12.2024;

 -Raportul Compartimentului juridic din cadrul primăriei municipiului Câmpulung Moldovenesc, înregistrat la nr. 39984 din 10.12.2024;

 -Avizul Comisiei de specialitate a Consiliului Local;

 -Prevederile art. 3 alin. (1) lit. i) și art. 5 pct. 2 lit. j) din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare;

 -Prevederile art. 485 alin. (1) lit. f) din Legea nr. 227/2015 privind Codul fiscal, cu modificările și completările ulterioare;

 -Prevederile art. 65 din Legea nr. 448/2006 din 6 decembrie 2006 privind protecția și promovarea drepturilor persoanelor cu handicap, republicată, cu modificările și completările ulterioare;

 -Prevederile art. 52 din Regulamentul de organizare, exploatare și atribuire a locurilor de parcare în parcările de domiciliu din Municipiul Câmpulung Moldovenesc, aprobat prin Hotărârea Consiliului Local al municipiului Câmpulung Moldovenesc nr. 164/28.11.2017;

În temeiul art. 129 alin. (2) lit. d), alin. (7) lit. p), art. 139 alin. (3) lit. g), art. 140 alin. (1) și art. 196 alin. (1) lit. a), din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E:**

**Art.I.**Regulamentul de organizare, exploatare și atribuire a locurilor de parcare în parcările de domiciliudin Municipiul Câmpulung Moldovenesc, aprobat prin HotărâreaConsiliului Local al Municipiului Câmpulung Moldovenesc numărul 164 din 28.11.2017 se modifică și se completează, după cum urmează:

 **1. Alineatul (2) al articolului 4 se modifică și va avea următorul cuprins:**

 ,,(2)În parcările de domiciliu, la cerere, se atribuie în mod gratuit locuri de parcare, persoanelor cu handicap accentuat sau grav posesoare de autoturisme, mijloacele de transport aflate în proprietatea sau coproprietatea persoanelor cu handicap grav sau accentuat şi a persoanelor încadrate în gradul I de invaliditate, respectiv a reprezentanților legali, pe perioada în care au în îngrijire, supraveghere şi întreţinere persoane cu handicap grav sau accentuat şi persoane încadrate în gradul I de invaliditate, pentru un singur mijloc de transport, la alegerea contribuabilului."

 **2.La articolul 14****, după alineatul (21) se introduce un nou alineat, alineatul (22), care va avea următorul cuprins:**

 ,,(22)În zona de parcare unde nu există locuri suficiente pentru toți solicitanții, prioritate la prelungire vor avea titularii permiselor de parcare dacă fac dovada că au în proprietare un autovehicul înmatriculat la adresa de domiciliu (imobilul situat în zona arondată de parcare) și fac dovada achitării la zi a impozitelor, taxelor locale, a amenzilor și a altor debite locale. "

**Art.II.**Celelalte prevederi din Regulamentul de organizare, exploatare și atribuire a locurilor de parcare în parcările de domiciliudin Municipiul Câmpulung Moldovenesc, aprobat prin Hotărârea Consiliului Local al municipiului Câmpulung Moldovenesc nr. 164/28.11.2017, astfel cum a fost modificat și completat prin Hotărârea Consiliului Local al municipiului Câmpulung Moldovenesc nr. 89/25.07.2019 și Hotărârea Consiliului Local al municipiului Câmpulung Moldovenesc nr.153/27.12.2022, rămân aplicabile.

|  |  |  |
| --- | --- | --- |
| **PREŞEDINTE DE ŞEDINŢǍ,****Alvirescu Ioana - Tatiana** |  | **Contrasemnează:****SECRETAR GENERAL****AL MUNICIPIULUI****Erhan Rodica** |